**ผลการประชุมคณะรัฐมนตรี**

**ครั้งที่ 51/2559 วันอังคารที่ 27 ธันวาคม 2559**

**กระทรวงเกษตรและสหกรณ์**

**เรื่องเพื่อทราบจร (หากไม่มีข้อทักท้วงให้ถือเป็นเรื่องที่ ครม.เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **271259****เรื่อง** **:** แต่งตั้งข้าราชการการเมือง [ตำแหน่งผู้ช่วยเลขานุการรัฐมนตรีว่าการกระทรวงเกษตรและสหกรณ์ (นายชยงการ ภมรมาศ)]**สารัตถะ :** รัฐมนตรีว่าการกระทรวงเกษตรและสหกรณ์ขอให้นำเสนอคณะรัฐมนตรีพิจารณาให้ความเห็นชอบการแต่งตั้ง **นายชยงการ ภมรมาศ** เป็นข้าราชการการเมือง ตำแหน่งผู้ช่วยเลขานุการรัฐมนตรีว่าการกระทรวงเกษตรและสหกรณ์ซึ่งรองนายกรัฐมนตรี (พลอากาศเอก ประจิน จั่นตอง) ได้เห็นชอบด้วยแล้วโดยมีรายละเอียดสรุปได้ ดังนี้รัฐมนตรีว่าการกระทรวงเกษตรและสหกรณ์รายงานว่า ตามที่ได้มีพระราชโองการโปรดเกล้า ฯ แต่งตั้งให้นางสาวชุติมา บุณยประภัศร เป็นรัฐมนตรีช่วยว่าการกระทรวงเกษตรและสหกรณ์ ตามประกาศ ลงวันที่ 15 ธ.ค. 2559 ดังนั้น เพื่อให้การบริหารราชการแผ่นดินของกระทรวงเกษตรและสหกรณ์เป็นไปด้วยความเรียบร้อย มีประสิทธิภาพและสอดคล้องกับนโยบายของรัฐบาล อาศัยอำนาจตามความในมาตรา 8 วรรคสอง แห่งพระราชบัญญัติระเบียบข้าราชการการเมือง พ.ศ. 2535 จึงเห็นควรแต่งตั้ง **นายชยงการ ภมรมาศ** เป็นข้าราชการการเมือง ตำแหน่ง ผู้ช่วยเลขานุการรัฐมนตรีว่าการกระทรวงเกษตรและสหกรณ์**มติ ครม. :** เห็นชอบตามที่ รมว.กษ. เสนอ โดยให้มีผลตั้งแต่วันที่ ครม. มีมติเป็นต้นไป | **หน่วยงานที่รับผิดชอบ** : กษ. (กกจ.)**ประโยชน์ที่ได้รับ :** -**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 51/2559 วันอังคารที่ 27 ธันวาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **271259****เรื่อง** **:** การประชุมสภารัฐมนตรีสมาคมแห่งมหาสมุทรอินเดีย ครั้งที่ 16 ที่เมืองบาหลี สาธารณรัฐอินโดนีเซีย**สารัตถะ :** กต. เสนอ ครม. ดังนี้ 1.1 รับทราบผลการประชุมสภารัฐมนตรีสมาคมแห่งมหาสมุทรอินเดีย ครั้งที่ 16  1.2 เห็นชอบต่อแถลงการณ์บาหลี (Bali Communique) และอนุมัติให้ กต. รับรองเอกสารดังกล่าวโดยมีรายละเอียดสรุปได้ ดังนี้1. กต. รายงานว่า รมว.กต. ได้มอบหมายให้ นางนงนุช เพ็ชรรัตน์ เอกอัครราชทูตประจำ กต. ในฐานะผู้แทนพิเศษ ของ รมว.กต. เป็นหัวหน้าคณะผู้แทนไทยเข้าร่วมการประชุมสภารัฐมนตรีสมาคมแห่งมหาสมุทรอินเดีย ครั้งที่ 16 สรุปได้ดังนี้2. รัฐบาลอินโดนีเซียเป็นเจ้าภาพจัดการประชุมสภารัฐมนตรีสมาคมแห่งมหาสมุทรอินเดีย ครั้งที่ 16 และการประชุมที่เกี่ยวข้อง ระหว่างวันที่ 22-27 ตุลาคม 2559 ที่เมืองบาหลี สาธารณรัฐอินโดนีเซีย โดยที่ประชุมได้หารือร่าง Indian Ocean Rim Association (IORA) Concord และแผนปฏิบัติการ IORA ค.ศ. 2017-2021 ซึ่งจะมีการรับรองโดยที่ประชุมผู้นำ IORA ค.ศ. 2017 – 2021 ซึ่งจะมีการรับรองโดยที่ประชุมผู้นำ IORA ในเดือนมีนาคม 2560 ณ กรุงจาการ์ตา ประเทศอินโดนีเซีย และมีแถงการณ์บาหลี เป็นเอกสารผลลัพธ์การประชุมสภารัฐมนตรีฯ ครั้งนี้3. การประชุมสภารัฐมนตรีสมาคมแห่งมหาสมุทรอินเดีย ครั้งที่ 16 สรุปได้ ดังนี้3.1 ที่ประชุมได้ยืนยันเจตนารมณ์ที่จะเสริมสร้างความร่วมมือทางเศรษฐกิจในสาขาที่ก่อให้เกิดประโยชน์สูงสุดต่อประเทศสมาชิก โดยเฉพาะในการอำนวยความสะดวกด้านการค้าการลงทุนระหว่างประเทศสมาชิก การแลกเปลี่ยนความรู้และความเชี่ยวชาญ ความปลอดภัยและความมั่นคงในภูมิภาคมหาสมุทรอินเดีย โดยไทยเห็นว่าด้วยศักยภาพทางเศรษฐกิจของ IORA ประเทศสมาชิกควรผลักดันและเร่งรัดให้เกิดผลที่เป็นรูปธรรมในเรื่องการอำนวยความสะดวกด้านการค้าและการลงทุน การท่องเที่ยวและการส่งเสริมความเชื่อมโยงระหว่างประชาชน3.2 ไทยได้กล่าวถ้อยแถลงมีใจความสำคัญว่า ไทยตระหนักถึงความสำคัญของ IORA ในการเชื่อมโยงประเทศในภูมิภาคเอเชีย ภูมิภาคแปซิฟิก และภูมิภาคแอฟริการเข้าด้วยกันเพื่อส่งเสริมการเจริญเติบโตและการพัฒนาอย่างยั่งยืนและมีบทบาทสำคัญในการสนับสนุนความเชื่อมโยง การค้าการลงทุนและความมั่นคงทางทะเลในภูมิภาค และเห็นประโยชน์จากจุดแข็งที่หลากหลายของประเทศสมาชิกและประเทศคู่เจรจา ซึ่งสามารถแลกเปลี่ยนประสบการณ์และความเชี่ยวชาญระหว่างกันได้3.3 ที่ประชุมรับรองแถลงการณ์บาหลี ซึ่งระบุเกี่ยวกับความคืบหน้าของการหารือร่าง IORA Concord และแผนปฏิบัติการ IORA ค.ศ. 2017-2021 ที่จะมีการรับรองในที่ประชุมผู้นำ IORA ที่จะจัดขึ้นระหว่างวันที่ 6-8 มี.ค.2560 ณ กรุงจาการ์ตา สาธารณรัฐอินโดนีเซีย เพื่อวางแนวทางและทิศทางการดำเนินความร่วมมือของ IORA การเพิ่มบทบาทและการมีส่วนร่วมของภาคเอกชนและประเทศคู่เจรจา รวมทั้งผลสำเร็จของการดำเนินงานที่ผ่านมาของ IORA3.4 ที่ประชุมเห็นชอบให้มีการขยายความร่วมมือกับประเทศคู่เจรจาของ IORA (จีน ญี่ปุ่น อียิปต์ สหรัฐอเมริกา สหราชอาณาจักร ฝรั่งเศส และเยอรมนี) ซึ่งควรมีบทบาทเพิ่มขึ้นในการแลกเปลี่ยนความรู้ความเชี่ยวชาญ และประสบการณ์ในสาขาต่าง ๆ โดยเฉพาะเศรษฐกิจภาคทะเล (Blue Economy) การพัฒนาความเชื่อมโยงทางทะเล วิทยาศาสตร์และเทคโนโลยี การให้ความช่วยเหลือทางวิชาการ และการพัฒนาทรัพยากรมนุษย์3.5 ที่ประชุมได้เป็นพยานการลงนามกฎบัตร IORA ของประเทศโซมาเลีย ซึ่งเข้าเป็นสมาชิกใหม่ล่าสุดของ IORA และการลงนามบันทึกความเข้าใจว่าด้วยความร่วมมือในการค้นหาและช่วยเหลือในมหาสมุทรอินเดีย (MOU on Search and Rescue Cooperation in the Indian Ocean) ของประเทศศรีลังกาและแทนซาเนีย (ซึ่งไทยได้ลงนามเป็นภาคีแล้วในการประชุมสภารัฐมนตรี IORA ครั้งที่ 15 เมื่อเดือนตุลาคม 2558) นอกจากนี้ ที่ประชุมได้หารือถึงการขยายการเข้าร่วมเป็นสมาชิกของ IORA โดยจะพิจารณาเชิญประเทศรอบมหาสมุทรอินเดียที่มีศักยภาพ เช่น เมียนมา และมัลดีฟ 4. IORA เป็นเวทีความร่วมมือที่เน้นส่งเสริมความร่วมมืออย่างรอบด้าน เพื่ออำนวยความสะดวกด้านการค้า การลงทุน เพี่อความมั่นคงและความปลอดภัยทางทะเลและเพื่อการพัฒนาเศรษฐกิจอย่างยั่งยืน โดยมีความสอดคล้องกับนโยบายของไทยในหลายด้าน เช่น การจัดการด้านการประมง เศรษฐกิจภาคทะเล (Blue Economy) การส่งเสริมการท่องเที่ยวการบริหารจัดการภัยพิบัติ และการพัฒนาความเชื่อมโยงทางทะเล ดังนั้น การให้ความสำคัญกับ IORA จึงเป็นการเปิดโอกาสให้ไทยมีส่วนร่วมให้ไทยมีส่วนร่วมในเวทีดังกล่าวอย่างเป็นรูปธรรม และสามารถแสดงบทบาทในฐานะประเทศสมาชิกได้อย่างสร้างสรรค์**มติ ครม. :** 1. รับทราบและเห็นชอบทั้ง 2 ข้อ ตามที่ กต. ทั้งนี้ ให้ กต. และหน่วยงานที่เกี่ยวข้องรับความเห็นของ สศช. ไปพิจารณาดำเนินการในส่วนที่เกี่ยวข้องต่อไปด้วย2. ให้ พณ. ร่วมกับ กต. สำนักงานคณะกรรมการส่งเสริมการลงทุน และหน่วยงานที่เกี่ยวข้องเร่งรัดดำเนินการตามมติ ครม. เมื่อวันที่ 8 ก.ย. 2558 [เรื่อง รายงานผลการปฏิบัติงานของรองนายกรัฐมนตรี (พลเอก ธนะศักดิ์ ปฏิมาประกร) ในการเดินทางเข้าร่วมการประชุมสุดยอดผู้นำเวทีความร่วมมือเพื่อการพัฒนาหมู่เกาะแปซิฟิก ครั้งที่ 3 ณ กรุงซูวา สาธารณรัฐฟิจิระหว่างวันที่ 31 ส.ค. – 3 ก.ย. 2558] ที่ให้ความสำคัญกับการสร้างความร่วมมือทางด้านเศรษฐกิจ โดยเน้นการสร้างบทบาทของไทยในฐานะผู้นำในการเข้าสู่ตลาดการค้าและการลงทุนกับกลุ่มประเทศหมู่เกาะซึ่งเป็นแหล่งลงทุนในอุตสาหกรรมประมงที่สำคัญ | **หน่วยงานที่รับผิดชอบ** : กต. /กษ. (สกต.)**ประโยชน์ที่ได้รับ :** เพื่ออำนวยความสะดวกด้านการลงทุน เพี่อความมั่นคงและความปลอดภัยทางทะเลและเพื่อการพัฒนาเศรษฐกิจอย่างยั่งยืน**กำหนดรายงานผลการปฏิบัติเพื่อเสนอ ครม. ;** - |

**ผลการประชุมคณะรัฐมนตรี**

**ครั้งที่ 51/2559 วันอังคารที่ 27 ธันวาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **271259****เรื่อง** **:** ขอความเห็นชอบแผนพัฒนาการเดินเรือระหว่างประเทศในแม่น้ำล้านช้าง – แม่น้ำโขง ค.ศ. 2015 – 2025 และการดำเนินงานเบื้องต้นโครงการปรับปรุงร่องน้ำทางเดินเรือในแม่น้ำล้านช้าง – แม่น้ำโขง**สารัตถะ :** คค. เสนอ ครม. พิจารณา ดังนี้1. ให้ความเห็นชอบแผนพัฒนาการเดินเรือระหว่างประเทศในแม่น้ำล้านช้าง – แม่น้ำโขง ค.ศ. 2015 – 2025 (ตามข้อ 1) เพื่อใช้เป็นกรอบแนวทางในการพัฒนาการขนส่งทางน้ำระหว่างประเทศในแม่น้ำล้านช้าง - แม่น้ำโขง ให้เกิดความสะดวก ความปลอดภัย และเป็นไปตามข้อตกลงระหว่างประเทศสมาชิก2. ให้ความเห็นชอบการดำเนินงานเบื้องต้นโครงการปรับปรุงร่องน้ำทางเดินเรือในแม่น้ำล้านช้าง - แม่น้ำโขง (งานศึกษา สำรวจ ออกแบบ) (ตามข้อ 2) และให้ความเห็นชอบให้เจ้าหน้าที่ฝ่ายไทยเข้าร่วมโครงการดังกล่าว3. ให้ความเห็นชอบให้กรมเจ้าท่า คค. เป็นหน่วยงานปฏิบัติและประสานงานหลักในการดำเนินการตามแผนพัฒนาการเดินเรือระหว่างประเทศ ค.ศ. 2015 - 2025 และการดำเนินงานเบื้องต้นโครงการปรับปรุงร่องน้ำทางเดินเรือในแม่น้ำล้านช้าง - แม่น้ำโขงโดยมีรายละเอียดสรุปได้ ดังนี้1. กระทรวงคมนาคมได้เสนอขอความเห็นชอบแผนพัฒนาการเดินเรือระหว่างประเทศในแม่น้ำล้านช้าง – แม่น้ำโขง ค.ศ. ๒๐๑๕ – ๒๐๒๕ และการดำเนินงานเบื้องต้นโครงการปรับปรุงร่องน้ำทางเดินเรือในแม่น้ำล้านช้าง – แม่น้ำโขง ภายใต้บันทึกความเข้าใจว่าด้วยแนวทางเกี่ยวกับการบำรุงรักษาและปรับปรุงร่องน้ำเพื่อการเดินเรือในแม่น้ำล้านช้าง – แม่น้ำโขง (Annex 3: Guidelines on the Maintenance and Improvement of the Navigability of the Lancang–Mekong River)2. แผนพัฒนาการเดินเรือระหว่างประเทศในแม่น้ำล้านช้าง – แม่น้ำโขง ค.ศ. ๒๐๑๕ – ๒๐๒๕ จัดทำขึ้นเพื่อใช้เป็นกรอบแนวทางในการพัฒนาการขนส่งทางน้ำระหว่างประเทศในแม่น้ำล้านช้าง – แม่น้ำโขงในด้านต่างๆ ได้แก่ ร่องน้ำทางเดินเรือ เครื่องหมายช่วยเดินเรือ ระบบสนับสนุนการเดินเรือ การค้นหาช่วยเหลือผู้ประสบภัย การอบรมบุคลากรประจำเรือและบุคลากรบนฝั่ง และระบบสารสนเทศ เป็นต้น ซึ่งแบ่งการพัฒนาออกเป็น ๒ ระยะ คือ ระยะที่ ๑ ค.ศ. ๒๐๑๕ – ๒๐๒๐ และระยะที่ ๒ ค.ศ. ๒๐๒๐ – ๒๐๒๕ โดยได้รับการสนับสนุนงบประมาณจากรัฐบาลจีน3. การดำเนินงานเบื้องต้นโครงการปรับปรุงร่องน้ำทางเดินเรือในแม่น้ำล้านช้าง – แม่น้ำโขง เพื่อทำการศึกษา สำรวจ และออกแบบแนวทางการปรับปรุงร่องน้ำทางเดินเรือ โดยมีการสำรวจด้านกายภาพ การประเมินผลกระทบสิ่งแวดล้อม (EIA) และผลกระทบทางสังคม (SIA) และจัดทำเป็นรายงานผลการศึกษา เพื่อให้ประเทศสมาชิกพิจารณาให้ความเห็นชอบและนำไปปฏิบัติความเห็นของ กษกษ. พิจารณาแล้ว เห็นว่าแผนพัฒนาการเดินเรือระหว่างประเทศในแม่น้ำล้านช้าง - แม่น้ำโขง ค.ศ. 2015-2025 จะเป็นประโยชน์กับการพัฒนาการขนส่งทางน้ำระหว่างประเทศสมาชิกในแม่น้ำล้านช้าง - แม่น้ำโขง ในการปรับปรุงร่องน้ำและอำนวยความสะดวกในการเดินเรือ และลดความเสี่ยงต่อการเกิดอุบัติเหตุ โดยไม่ก่อให้เกิดผลกระทบต่อสิ่งแวดล้อมและเขตแดนของประเทศ ซึ่งจะทำให้การขนส่งในแม่น้ำล้านช้าง - แม่น้ำโขง มีความปลอดภัยและสามารถเพิ่มขนาดบรรทุกของเรือที่ใช้ในการขนส่งได้มากขึ้น ดังนั้น กษ. จึงไม่มีข้อขัดข้องและข้อเสนอแนะเพิ่มเติมต่อแผนพัฒนาการเดินเรือระหว่างประเทศในแม่น้ำล้านช้าง - แม่น้ำโขง ค.ศ. 2015 - 2025 และการดำเนินงานเบื้องต้นโครงการปรับปรุงร่องน้ำทางเดินเรือในแม่น้ำล้านช้าง - แม่น้ำโขง ดังกล่าว**มติ ครม. :** เห็นชอบตามที่ คค. เสนอ | **หน่วยงานที่รับผิดชอบ** : คค./กษ. (สศก./กป.)**ประโยชน์ที่ได้รับ :** เพื่อใช้เป็นกรอบแนวทางในการพัฒนาการขนส่งทางน้ำระหว่างประเทศในแม่น้ำล้านช้าง-แม่น้ำโขง ให้เกิดความสะดวก ความปลอดภัย และเป็นไปตามข้อตกลงระหว่างประเทศสมาชิก**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 51/2559 วันอังคารที่ 27 ธันวาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **271259****เรื่อง** **:** ขอขยายระยะเวลาการให้สิทธิประโยชน์ทางภาษีเพื่อสนับสนุนกิจการเงินร่วมลงทุนและส่งเสริมผู้ประกอบการวิสาหกิจขนาดกลางและขนาดย่อมรายใหม่ (ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... รวม 2 ฉบับ)**สารัตถะ :** กค. เสนอ ครม. พิจารณา ดังนี้1. ให้ความเห็นชอบการขยายระยะเวลาการจดแจ้งการเป็นกิจการเงินร่วมลงทุนและทรัสต์เพื่อกิจการเงินร่วมลงทุนต่อสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.) เพื่อได้รับสิทธิยกเว้นภาษีเงินได้เพื่อสนับสนุนกิจการเงินร่วมลงทุนตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 597) พ.ศ. 2559 ซึ่งจะสิ้นสุดในวันที่ 31 ธ.ค. 2559 ออกไปอีกเป็นระยะเวลา 2 ปี โดยให้มีผลบังคับใช้ตั้งแต่วันที่ 1 ม.ค. 2560 จนถึงวันที่ 31 ธ.ค. 25612. ให้ความเห็นชอบการขยายระยะเวลาการจดทะเบียนจัดตั้งบริษัทหรือห้างหุ้นส่วนนิติบุคคลเพื่อให้ได้รับสิทธิประโยชน์ยกเว้นภาษีเงินได้เพื่อส่งเสริมผู้ประกอบการวิสาหกิจขนาดกลางและขนาดย่อมรายใหม่ตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 602) พ.ศ. 2559 ซึ่งจะสิ้นสุดในวันที่ 31 ธ.ค. 2559 ออกไปอีกเป็นระยะเวลา 1 ปี โดยให้มีผลบังคับใช้ตั้งแต่วันที่ 1 ม.ค. 2560 จนถึงวันที่ 31 ธ.ค. 25603. อนุมัติหลักการ3.1 ร่างพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ ..) พ.ศ. ....(การขยายระยะเวลามาตรการภาษีเพื่อสนับสนุนกิจการเงินร่วมลงทุน)3.2 ร่างพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ ..) พ.ศ. .... (การขยายระยะเวลามาตรการภาษีเพื่อส่งเสริมผู้ประกอบการวิสาหกิจขนาดกลางและขนาดย่อมรายใหม่)โดยมีรายละเอียดสรุปได้ ดังนี้1. ด้วยปัจจุบัน กค. ได้ให้สิทธิประโยชน์ทางภาษีเพื่อสนับสนุนกิจการเงินร่วมลงทุน (Venture Capital : VC) และส่งเสริมผู้ประกอบการวิสาหกิจขนาดกลางและขนาดย่อมรายใหม่ (SMEs/New Startup) ที่นำเทคโนโลยีและนวัตกรรมมาใช้ในกิจการที่ประกอบอุตสาหกรรมเป้าหมายที่มีศักยภาพในการขับเคลื่อนเศรษฐกิจที่รัฐต้องการสนับสนุน เพื่อสร้างความเข้มแข็งและเพิ่มขีดความสามารถในการแข่งขันของประเทศ โดยมาตรการการให้สิทธิประโยชน์ทางภาษีดังกล่าวจะสิ้นสุดลงในวันที่ 31 ธ.ค. 25592. ในการประชุมคณะกรรมการส่งเสริมวิสาหกิจเริ่มต้นแห่งชาติ ครั้งที่ 3/2559 เมื่อวันที่ 9 ก.ย. 2559 ซึ่งมีปลัดกระทรวงการคลังเป็นประธานกรรมการ ที่ประชุมมีมติเห็นชอบให้หน่วยงานที่เกี่ยวข้องร่วมพิจารณาความเหมาะสมของการขยายระยะเวลาการได้รับสิทธิประโยชน์ทางภาษีเพื่อสนับสนุนกิจการเงินร่วมลงทุน และส่งเสริมผู้ประกอบการวิสาหกิจขนาดกลางและขนาดย่อมรายใหม่ที่นำเทคโนโลยีและนวัตกรรมมาใช้ในกิจการที่ประกอบอุตสาหกรรมเป้าหมายที่มีศักยภาพในการขับเคลื่อนเศรษฐกิจที่รัฐต้องการสนับสนุน ซึ่งจะสิ้นสุดลงในวันที่ 31 ธ.ค. 2559 ดังนั้น เมื่อวันที่ 29 ก.ย. 2559 กค. โดย สศค. จึงได้จัดประชุมหารือร่วมกับหน่วยงานที่เกี่ยวข้องเพื่อพิจารณาความเหมาะสมของการขยายระยะเวลาการให้สิทธิประโยชน์ทางภาษีตามพระราชกฤษฎีกาออกตามความในประมวลรัษฎากรฯ (ฉบับที่ 597) และพระราชกฤษฎีกาออกตามความในประมวลรัษฎากรฯ (ฉบับที่ 602) ซึ่งจะสิ้นสุดลงในวันที่ 31 ธ.ค. 2559 และผลของการประชุม ที่ประชุมมีมติเห็นควรให้ขยายระยะเวลาการให้สิทธิประโยชน์ทางภาษีตามพระราชกฤษฎีกาทั้ง 2 ฉบับดังกล่าวออกไปอีกระยะหนึ่ง3. สาระสำคัญของการขยายระยะเวลาให้สิทธิประโยชน์ทางภาษีเพื่อสนับสนุนกิจการร่วมลงทุน และส่งเสริมผู้ประกอบการวิสาหกิจขนาดกลางและขนาดย่อมรายใหม่ มีดังนี้3.1 **การขยายระยะเวลาการได้รับสิทธิประโยชน์ทางภาษีเพื่อสนับสนุนกิจการเงินร่วมลงทุน**3.1.1 เนื่องจากเจตนารมณ์หลักของ กค. ในการให้การสนับสนุนสิทธิประโยชน์ทางภาษีเพื่อสนับสนุนกิจการเงินร่วมลงทุนตามพระราชกฤษฎีกาออกตามความในประมวลรัษฎากรฯ (ฉบับที่ 587) เพื่อต้องการส่งเสริมการสร้างระบบนิเวศ (Ecosystem) ที่เป็นโครงสร้างพื้นฐานของกิจการเงินร่วมลงทุนของประเทศ ซึ่งนับเป็นแหล่งเงินทุนที่สำคัญในการส่งเสริมวิสาหกิจขนาดกลางและขนาดย่อม (SMEs) และวิสาหกิจเริ่มต้น (Startup) แต่เนื่องจากกระบวนการจัดทำกฎหมายเพื่อให้มีผลบังคับใช้มีรายละเอียดที่ค่อนข้างมาก ทำให้ต้องใช้ระยะเวลาพอสมควร จึงเป็นผลทำให้มาตรการภาษีเพื่อสนับสนุนกิจการเงินร่วมลงทุนตามพระราชกฤษฎีกาออกตามความในประมวลรัษฎากรฯ (ฉบับที่ 597) มีระยะเวลาการบังคับใช้ที่สั้นเพียง 10 เดือน (เริ่มบังคับใช้เมื่อวันที่ 25 ก.พ. 2559 และจะสิ้นสุดในวันที่ 31 ธ.ค. 2559) ประกอบกับ กค. ได้รับข้อมูลจากสำนักงาน ก.ล.ต. ว่า ปัจจุบันมีผู้จดแจ้งการเป็น VCC/PE Trust กับสำนักงาน ก.ล.ต. โดยใช้สิทธิประโยชน์ตามพระราชกฤษฎีกาออกตามความในประมวลรัษฎากรฯ (ฉบับที่ 587) เพียง 3 ราย ซึ่ง PE Trust 1 ราย เป็นกองทุนร่วมลงทุนในกิจการ SMEs ที่ดำเนินการจัดตั้งโดยธนาคารของรัฐตามมติ ครม. เมื่อวันที่ 8 ก.ย. 2558 และอีก 2 รายเป็น VCC จากข้อมูลดังกล่าวจะเห็นได้ว่าการลงทุน VCC/PE Trust ในประเทศไทยยังมีจำนวนที่ค่อนข้างน้อยและ**ยังไม่ตรงตามวัตถุประสงค์และสอดคล้องกับเจตนารมณ์ของการดำเนินนโยบายดังกล่าว**3.1.2 ดังนั้น เพื่อเป็นการส่งเสริมระบบนิเวศที่เป็นโครงสร้างพื้นฐานของกิจการเงินร่วมลงทุนของประเทศ ซึ่งจะช่วยสร้างให้เกิดแหล่งเงินทุนที่สำคัญในการส่งเสริมการเติบโตของ SMEs/Startup กค. จึงพิจารณา**เห็นควรขยายระยะเวลาการจดแจ้งการเป็น VCC/PE Trust** เพื่อขอรับสิทธิประโยชน์ทางภาษีตามพระราชกฤษฎีกาออกตามความในประมวลรัษฎากรฯ (ฉบับที่ 587) **ซึ่งจะสิ้นสุดลงในวันที่ 31 ธ.ค. 2559 ออกไปอีกเป็นระยะเวลา 2 ปี จนถึงวันที่ 31 ธันวาคม 2561 เพื่อให้สอดคล้องกับแนวนโยบายที่ กค. เห็นควรกำหนดระยะเวลาการดำเนินการที่เหมาะสมเพื่อกระตุ้นให้เกิดการลงทุน VCC/PE Trust ในประเทศไทย**3.2 **การขยายระยะเวลาการได้รับสิทธิประโยชน์ทางภาษีผู้ประกอบการวิสาหกิจขนาดกลางและขนาดย่อมรายใหม่**3.2.1 เนื่องจากเจตนารมณ์ของการให้สิทธิประโยชน์ทางภาษีเพื่อส่งเสริมผู้ประกอบการวิสาหกิจขนาดกลางและขนาดย่อมรายใหม่ตามพระราชกฤษฎีกาออกตามความในประมวลรัษฎากรฯ (ฉบับที่ 602) เพื่อต้องการส่งเสริมและสนับสนุนให้มีการสร้างผู้ประกอบการรายใหม่ที่เป็น SMEs/New Startup ที่ประกอบอุตสาหกรรมเป้าหมายตามหลักเกณฑ์ที่ สวทช. กำหนดและได้ให้การรับรองอย่างเร่งด่วนเพิ่มมากขึ้นในช่วงระยะเวลาที่กำหนด คือ ต้องมีการจดทะเบียนจัดตั้งขึ้นตั้งแต่วันที่ 1 ต.ค. 2558 ถึงวันที่ 31 ธ.ค. 2559 แต่เนื่องจากระยะเวลาการบังคับใช้กฎหมายเพื่อผลักดันให้เกิดผู้ประกอบการ SMEs/New Startup มีค่อนข้างสั้น (กฎหมายเริ่มมีผลบังคับใช้เมื่อวันที่ 22 เม.ย. 2559) จำทำให้การดำเนินนโยบายดังกล่าวยังไม่บรรลุตามวัตถุประสงค์และเจตนารมณ์ของการให้สิทธิประโยชน์ทางภาษีดังกล่าว3.2.2 ปัจจุบันมีจำนวนกิจการที่ยื่นเรื่องกับ สวทช. เพื่อขอให้พิจารณาให้การรับรองการเป็นกิจการที่ประกอบอุตสาหกรรมเป้าหมาย เพื่อใช้ประกอบการพิจารณาขอรับสิทธิประโยชน์ทางภาษีตามพระราชกฤษฎีกาออกตามความในประมวลรัษฎากรฯ (ฉบับที่ 602) กับกรมสรรพากรแล้วจำนวนทั้งสิ้น 30 ราย ซึ่งกิจการที่ยื่นขอรับสิทธิการรับรองดังกล่าวส่วนใหญ่จะเป็นกิจการที่จัดตั้งและจดทะเบียนในช่วงตั้งแต่เดือน มิ.ย. 2559 และ**เป็นกิจการที่ประกอบธุรกิจเพียง 3 กลุ่มอุตสาหกรรมเป้าหมาย** ได้แก่ 1) อุตสาหกรรมฐานการวิจัย พัฒนาและนวัตกรรม หรืออุตสาหกรรมใหม่ 2) อุตสาหกรรมสิ่งทอเครื่องนุ่งห่ม และเครื่องประดับ และ 3) อุตสาหกรรมอิเล็กทรอนิกส์ คอมพิวเตอร์ ซอฟต์แวร์ และบริการสารสนเทศ จากจำนวน 10 กลุ่มอุตสาหกรรมเป้าหมายที่กำหนดไว้ในพระราชกฤษฎีกาออกตามความในประมวลรัษฎากรฯ (ฉบับที่ 602) และปัจจุบันมีกิจการเพียง 5 รายที่ สวทช. ได้ให้การรับรองการเป็นกิจการที่ประกอบอุตสาหกรรมเป้าหมาย เพื่อนำไปขอใช้สิทธิประโยชน์ทางภาษีกับกรมสรรพากร ดังนั้น จากข้อมูลดังกล่าวจะเห็นได้ว่า กิจการที่ยื่นเรื่องเพื่อขอรับรองการเป็นกิจการที่ประกอบอุตสาหกรรมเป้าหมายกับ สวทช. ยังมีจำนวนที่ไม่สูงนัก และยังไม่ครอบคลุมครบทั้ง 10 กลุ่มอุตสาหกรรมเป้าหมายตามที่รัฐต้องการสนับสนุน3.2.3 อย่างไรก็ดี กค. โดย สศค. ได้ประสานข้อมูลเบื้องต้นกับกรมพัฒนาธุรกิจการค้า กระทรวงพาณิชย์ และพบว่า ในช่วงระยะเวลาตั้งแต่เดือนตุลาคม 2558 ถึงเดือนกันยายน 2559 มีผู้ประกอบการวิสาหกิจขนาดกลางและขนาดย่อมรายใหม่ที่มีทุนจดทะเบียนชำระแล้วไม่เกิน 5 ล้านบาท และประกอบกิจการตามที่รัฐต้องการสนับสนุนยื่นขอจัดตั้งจำนวน 552 ราย แต่อาจเป็นเพราะกระบวนการเพื่อให้กฎหมายมีผลบังคับใช้ที่ใช้ระยะเวลาค่อนข้างนานและช่องทางการประชาสัมพันธ์ที่ค่อนข้างจำกัด จึงทำให้มีจำนวนผู้มาขอใช้สิทธิประโยชน์ทางภาษีเป็นจำนวนน้อย3.2.4 ดังนั้น เพื่อให้มีระยะเวลาสร้างความตระหนักและการรับรู้ในการผลักดันให้เกิดผู้ประกอบการที่เป็น SMEs/New Startup รายใหม่ดังกล่าวเพิ่มมากขึ้นภายใต้กรอบระยะเวลาที่เหมาะสม จึงพิจารณาเห็นควรขยายระยะเวลาการจดทะเบียนจัดตั้งเพื่อขอรับสิทธิประโยชน์ทางภาษีตามพระราชกฤษฎีกาออกตามความในประมวลรัษฎากรฯ (ฉบับ 602) ซึ่งกำหนดระยะเวลาสิ้นสุดไว้ที่วันที่ 31 ธันวาคม 2559 ออกไปอีกเป็นระยะเวลา 1 ปี จนถึงวันที่ 31 ธ.ค. 2560**มติ ครม. :** เห็นชอบและอนุมัติตามที่ กค. เสนอ | **หน่วยงานที่รับผิดชอบ** : กค./กษ. (สศก.)**ประโยชน์ที่ได้รับ :** เพื่อสนับสนุนกิจการเงินร่วมลงทุนและส่งเสริมผู้ประกอบการวิสาหกิจขนาดกลางและขนาดย่อมรายใหม่**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 51/2559 วันอังคารที่ 27 ธันวาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **271259****เรื่อง** **:** ขอขยายระยะเวลาการตรวจสอบคุณสมบัติและการโอนเงินตามมาตรการเพิ่มรายได้ให้แก่ผู้มีรายได้น้อยในโครงการลงทะเบียนเพื่อสวัสดิการแห่งรัฐ**สารัตถะ :** กค. เสนอ ครม. พิจารณา ดังนี้1. รับทราบความคืบหน้าการดำเนินการช่วยเหลือผู้มีรายได้น้อยตามมาตรการเพิ่มรายได้ให้แก่ผู้มีรายได้น้อยในโครงการลงทะเบียนเพื่อสวัสดิการแห่งรัฐ2. เห็นควรให้ขยายระยะเวลาการตรวจสอบคุณสมบัติของผู้มีรายได้น้อย จากเดิมสิ้นสุดวันที่ 15 ธ.ค. 2559 เป็นวันที่ 16 ม.ค. 2560 และขยายระยะเวลาการโอนเงินจากเดิมสิ้นสุดวันที่ 30 ธ.ค. 2559 เป็นวันที่ 31 ม.ค. 2560 เนื่องจากยังมีประชาชนผู้มีรายได้น้อยอีกจำนวนหนึ่งที่รอตรวจสอบข้อมูลและเปิดบัญชีกับธนาคาร ซึ่งเป็นกระบวนการของธนาคารที่ต้องใช้เวลา ประกอบกับในช่วงที่ผ่านมามีผู้มีรายได้น้อยเดินทางมาธนาคารจำนวนมาก3. เห็นควรคงมติคณะรัฐมนตรีเมื่อวันที่ 1 พ.ย. 2559 เรื่อง การตรวจสอบคุณสมบัติของเกษตรกรผู้มีรายได้น้อย เนื่องจากผู้มีรายได้น้อยที่เป็นเกษตรจะต้องมีการตรวจสอบคุณสมบัติการเป็นเกษตรกรซึ่งการขึ้นทะเบียนกับกรมส่งเสริมการเกษตร กรมประมง และกรมปศุสัตว์จะเป็นการรับรองความเป็นเกษตรกรของผู้ลงทะเบียนได้โดยมีรายละเอียดสรุปได้ ดังนี้1. คณะรัฐมนตรีมีมติเมื่อวันที่ 27 ก.ย. 2559 และ 22 พ.ย. 2559 เห็นชอบมาตรการเพิ่มรายได้ให้แก่ผู้มีรายได้น้อยในโครงการลงทะเบียนเพื่อสวัสดิการแห่งรัฐทั้งกรณีกลุ่มเกษตรกรและไม่ใช่เกษตรกร รายละ 3,000 บาท สำหรับผู้มีรายได้น้อยที่มีรายได้ไม่เกิน 30,000 บาทต่อปี และรายละ 1,500 บาท สำหรับผู้มีรายได้น้อยที่มีรายได้เกิน 30,000 บาทต่อปี แต่ไม่เกิน 100,000 บาทต่อปี รวมวงเงินงบประมาณที่คาดว่าจะใช้ทั้งสิ้น 19,290 ล้านบาทโดยคุณสมบัติของผู้มีสิทธิต้องเป็นผู้ที่มีสัญชาติไทย อายุไม่ต่ำกว่า 18 ปี ณ วันที่ 15 สิงหาคม 2559 (วันสุดท้ายของการเปิดให้ลงทะเบียนเพื่อสวัสดิการแห่งรัฐ) และเป็นผู้ว่างงานหรือมีรายได้ไม่เกิน 100,000 บาทต่อปีในปี 2558โดยมีการตรวจสอบสถานะบุคคลและความถูกต้องของข้อมูลกับกรมสรรพกรและกรมการปกครอง ทั้งนี้ ผู้ที่ตรวจสอบจากเว็บไซต์กรมสรรพากรแล้วไม่ปรากฏชื่อ ให้นำเอกสารหลักฐานที่ธนาคารผู้รับลงทะเบียนให้ไว้ไปติดต่อที่สาขาธนาคารที่ตนไปลงทะเบียนภายในวันที่ 15 ธันวาคม 25592. เมื่อวันที่ 1 พฤศจิกายน 2559 คณะรัฐมนตรีได้รับทราบการตรวจสอบคุณสมบัติของเกษตรกรผู้มีรายได้น้อยและหลักเกณฑ์ในการโอนเงินภายใต้มาตรการเพิ่มรายได้ให้แก่เกษตรกรผู้มีรายได้น้อย3. เมื่อวันที่ 29 พฤศจิกายน 2559 กระทรวงการคลังได้จัดประชุมร่วมกับหน่วยงานที่เกี่ยวข้อง เพื่อเตรียมการโอนเงินให้แก่ผู้มีรายได้น้อยตามมติคณะรัฐมนตรี โดยที่ประชุมมีมติมอบหมายให้ ธ.ก.ส. ธ.ออมสิน และ ธ.กรุงไทย ตรวจสอบและแก้ไขข้อมูลของผู้ลงทะเบียนที่มีปัญหา เช่นชื่อหรือนามสกุล ไม่ตรงกับข้อมูลของกรมการปกครอง เป็นต้น โดยมอบหมายให้ธนาคารส่งข้อมูลที่แก้ไขแล้วให้กรมสรรพากรดำเนินการตรวจสอบคุณสมบัติภายในวันที่ 16 ธันวาคม 25594. ความคืบหน้าการโอนเงินให้แก่ผู้มีรายได้น้อย4.1 จากจำนวนผู้ลงทะเบียนในโครงการลงทะเบียนเพื่อสวัสดิการแห่งรัฐทั้งสิ้น 8.275 ล้านคน กระทรวงการคลังได้มีการตรวจสอบคุณสมบัติด้านรายได้กับกรมสรรพากร ตรวจสอบข้อมูลส่วนบุคคลกับกรมการปกครอง กระทรวงมหาดไทย และตรวจสอบความเป็นเกษตรกรกับกรมส่งเสริมการเกษตร กรมปศุสัตว์และกรมประมง กระทรวงเกษตรและสหกรณ์ โดยมีผู้ผ่านการตรวจสอบคุณสมบัติทั้งสิ้น 6.979 ล้านคน ที่เหลืออีก 1.056 ล้านคน จะต้องติดต่อธนาคารเพื่อยืนยันข้อมูลในเรื่องของชื่อนามสกุล เลขที่ประจำตัวประชาชน และความเป็นเกษตรกรกับธนาคารซึ่งธนาคารทั้ง 3 แห่งจะต้องรวบรวมข้อมูลในส่วนนี้ส่งกลับมาให้กระทรวงการคลังในวันที่ 16 ธันวาคม 2559เพื่อตรวจสอบคุณสมบัติอีกครั้ง4.2 สถานะการโอนเงินให้ผู้มีรายได้น้อย ณ วันที่ 20 ธันวาคม 2559 ธนาคารได้ทยอยโอนเงินให้แก่ผู้มีรายได้น้อยที่ผ่านการตรวจสอบคุณสมบัติแล้วจำนวน 6.105 ล้านคน คิดเป็นร้อยละ 87.5 ของผู้ที่ผ่านคุณสมบัติทั้งหมด โดยสามารถสรุปรายละเอียดการโอนเงินแยกตามธนาคารประเภทผู้มีรายได้น้อย และจำนวนเงินโอนที่ได้รับ ดังนี้

|  |  |  |  |
| --- | --- | --- | --- |
| ธนาคาร | เกษตรกร | ไม่ใช่เกษตรกร | รวม 2 กลุ่มอาชีพ |
| 3,000 บาท | 1,500 บาท | 3,000 บาท | 1,500 บาท |  |
| ธ.ก.ส. | 671,469 คน | 804,284 คน | 1,236,774 คน | 752,227 คน | 3,464,754 คน |
| 2,014.4 ล้านบาท | 1,206.4 ล้านบาท | 3,710.3 ล้านบาท | 1,128.3 ล้านบาท | 8,059.4 ล้านบาท |
| ธ.ออมสิน | 145,005 คน | 192,787 คน | 735,142 คน | 641,636 คน | 1,714,570 คน |
| 435.0 ล้านบาท | 289.2 ล้านบาท | 2,205.4 ล้านบาท | 962.4 ล้านบาท | 3,892.0 ล้านบาท |
| **ธ.กรุงไทย** | 49,482 คน | 59,803 คน | 461,496 คน | 333,358 คน | 926,139 คน |
| 148.4 ล้านบาท | 89.7 ล้านบาท | 1,384.5 ล้านบาท | 533.0 ล้านบาท | 2,155.6 ล้านบาท |
| รวม 3 ธนาคาร | 865,956 คน | 1,056,874 คน | 2433,412 คน | 1,749.221 คน | 6,105,463 คน |
| 2,597.8 ล้านบาท | 1,585.3 ล้านบาท | 7,300.2 ล้านบาท | 2,623.7 ล้านบาท | 14,107.0 ล้านบาท |

4.3 ทั้งนี้ ธนาคารจะต้องเริ่มเบิกเงินที่ได้สำรองจ่ายไปแล้วให้แก่ผู้มีรายได้น้อยที่ไม่ใช่เกษตรกรโดยเร็วต่อสำนักงบประมาณ จากงบกลาง รายการเงินสำรองจ่ายเพื่อกรณีฉุกเฉินหรือจำเป็น ปีงบประมาณ พ.ศ. 2560ซึ่งข้อมูลเบื้องต้น ณ วันที่ 20 ธันวาคม 2559 มีผู้มีรายได้น้อยที่ไม่ใช่เกษตรกรที่ผ่านการตรวจสอบคุณสมบัติและได้รับการโอนเงินไปแล้ว จำนวน 4.183 ล้านคน วงเงินประมาณ 9,924 ล้านบาท5. ประเด็นปัญหาและข้อเสนอของธนาคารธนาคารยังมีภารกิจที่ต้องโอนเงินให้กับผู้มีรายได้น้อยอีก 2 ส่วน คือ5.1 ผู้มีรายได้น้อยที่มีคุณสมบัติถูกต้อง แต่ยังไม่ได้โอนเงินอีกจำนวน 8.744 แสนคน หรือคิดเป็นร้อยละ 12.5 ของผู้ที่มีคุณสมบัติถูกต้องทั้งหมด ซึ่งรวมถึงผู้มีรายได้น้อยที่ยังไม่ได้เปิดบัญชีกับธนาคาร5.2 ผู้มีรายได้น้อยที่อยู่ระหว่างการตรวจสอบคุณสมบัติอีกจำนวน 1.056 ล้านคน ซึ่งประกอบด้วยผู้ที่เลขประจำตัวประชาชน หรือชื่อ หรือนามสกุลไม่ตรงกับข้อมูลของกรมการปกครองรวมถึงผู้ที่อยู่ระหว่างตรวจสอบความเป็นเกษตรกรด้วยทั้งนี้ ธนาคารทั้ง 3 แห่งคาดว่าจะไม่สามารถโอนเงินได้ทันภายในวันที่ 30 ธันวาคม 2559 ซึ่งสามารถสรุปสาเหตุของปัญหาและอุปสรรค พร้อมทั้งข้อเสนอแนะของธนาคารในการแก้ปัญหา ดังนี้

|  |  |  |
| --- | --- | --- |
|  | **สาเหตุของปัญหาและอุปสรรค** | **ข้อเสนอแนะในการแก้ปัญหา** |
| **ธ.ก.ส.** | 1. มีผู้มีรายได้น้อยที่มีคุณสมบัติไม่ถูกต้องมีจำนวนมากที่อาศัยอยู่ในพื้นที่ชนบทห่างไกลไม่สามารถดำเนินการแก้ไขข้อมูลดังกล่าวได้ทันตามกำหนดเวลาวันที่ 15 ธันวาคม 25592. ผู้มีรายได้น้อยที่มีสิทธิ์จำนวนมากยังไม่ได้เปิดบัญชีเงินฝากและส่วนใหญ่อาศัยอยู่ในพื้นที่ชนบทห่างไกลไม่สามารถมาเปิดบัญชีเงินฝากได้ทันตามกำหนดเวลา3. เนื่องจากมีผู้มีรายได้น้อยลงทะเบียนกับ ธ.ก.ส. ประมาณ 4.6 ล้านรายหรือประมาณร้อยละ 50 และสาขาของธนาคารต้องดำเนินการหลายอย่าง เช่น ตรวจสอบสิทธิ์ แก้ไขคุณสมบัติ และเปิดบัญชีเงินฝาก ทำให้การดำเนินการของธนาคารต้องใช้เวลานาน อีกทั้งต้องให้บริการตามปกติอีกด้วย4. ผู้มีรายได้น้อยที่ทำเกษตรเล็กน้อย หรือไม่มีเอกสารหลักฐานการทำเกษตรตามที่กระทรวงเกษตรและสหกรณ์กำหนด จะไม่สามารถขึ้นทะเบียนกับกระทรวงเกษตรฯ ได้ | 1. ขอขยายระยะเวลาตรวจสอบคุณสมบัติจากวันที่ 15 ธันวาคม 2559 เป็นวันที่ 30 ธันวาคม 25592. ขอขยายระยะเวลาโอนเงินจากวันที่ 1 ถึง 30 ธันวาคม 2559 เป็นวันที่ 1 ธันวาคม 2559 ถึงวันที่ 31 มกราคม 25603. ขอให้ยกเลิกมติ ครม. เมื่อวันที่ 1 พฤศจิกายน 2559 เรื่องตรวจสอบคุณสมบัติของเกษตรกร |
|  | **สาเหตุของปัญหาและอุปสรรค** | **ข้อเสนอแนะในการแก้ปัญหา** |
| **ธ.ออมสิน** | 1. มีผู้มีสิทธิ์ยังไม่มีบัญชีเงินฝากและอยู่ระหว่างการเปิดบัญชีจำนวนกว่า 693,000 ราย ซึ่งคาดว่าจะดำเนินการไม่ทันกำหนดวันที่ 30 ธันวาคม 25592. มีผู้มีสิทธิ์ทยอยมายืนยันความเป็นเกษตรกรพร้อมหลักฐานซึ่งธนาคารไม่สามารถทำได้ทันกำหนดวันที่ 15 ธันวาคม 2559 | 1.ขอขยายระยะเวลาตรวจสอบคุณสมบัติจากวันที่ 15 ธันวาคม 2559 เป็นวันที่ 16 มกราคม 2560 2. ขอขยายระยะเวลาโอนเงินจากวันที่ 1 ถึง 30 ธันวาคม 2559 เป็นวันที่ 1 ธันวาคม 2559 ถึงวันที่ 31 มกราคม 2560 |
| **ธ.กรุงไทย** | 1. มีผู้มีสิทธิ์รอเปิดบัญชีใหม่ จำนวน 93,655 ราย2. ผู้ที่มีข้อมูลไม่สมบูรณ์หรือมีคุณสมบัติไม่ถูกต้องตามหลักเกณฑ์จำนวน 125,469 ราย ในจำนวนนี้มีผู้เข้ามาขอแก้ไขแล้วเพียง 16,512 ราย เหลืออีก 108,957 ราย ซึ่งเป็นกลุ่มเกษตรกรที่ต้องรอตรวจสอบและยืนยันคุณสมบัติ | ขอขยายระยะเวลาของมาตรการออกไปตามที่เห็นสมควร |

**มติ ครม. :** เห็นชอบตามที่ กค. เสนอ | **หน่วยงานที่รับผิดชอบ** : กค./กษ. (กสก.)**ประโยชน์ที่ได้รับ :** เพื่อยืนยันข้อมูลในเรื่องของชื่อ นามสกุล เลขประจำตัวประชาชน และความเป็นเกษตรกับธนาคาร**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 51/2559 วันอังคารที่ 27 ธันวาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **271259****เรื่อง** **:** ร่างกฎกระทรวงกำหนดให้พื้นที่อำเภอปลวกแดง อำเภอบ้านค่าย และอำเภอนิคมพัฒนา จังหวัดระยอง เป็นเขตพื้นที่คุ้มครองสิ่งแวดล้อม**สารัตถะ :** ทส. เสนอ ครม. พิจารณาอนุมัติหลักการร่างกฎกระทรวงกำหนดให้พื้นที่อำเภอปลวกแดง อำเภอบ้านค่าย และอำเภอนิคมพัฒนาฯ จังหวัดระยอง เป็นเขตพื้นที่คุ้มครองสิ่งแวดล้อม ซึ่งมีสาระสำคัญเป็นการกำหนดให้พื้นที่ดังกล่าวเป็นเขตพื้นที่คุ้มครองสิ่งแวดล้อม โดยกำหนดมาตรการห้ามกระทำการหรือประกอบกิจการมาตรการบริหารจัดการและกำกับดูแลผลการคุ้มครองสิ่งแวดล้อม และการจัดทำแผนฟื้นฟูทรัพยากรธรรมชาติและสิ่งแวดล้อมในพื้นที่ดังกล่าว เพื่อป้องกันและรักษาไว้เป็นแหล่งน้ำดิบที่มีคุณภาพสำหรับการอุปโภคบริโภค อุตสาหกรรม และเกษตรกรรมในระยะยาวต่อไป ซึ่งคณะกรรมการสิ่งแวดล้อมแห่งชาติได้พิจารณาให้ความเห็นชอบแล้วโดยมีรายละเอียดสรุปได้ ดังนี้1. เนื่องจากการพัฒนาพื้นที่ชายฝั่งทะเลตะวันออกส่งผลให้เกิดการขยายตัวของชุมชนเมือง และการเพิ่มขึ้นของประชากรในพื้นที่ รวมทั้งเกิดการเปลี่ยนแปลงการใช้ประโยชน์ที่ดินโดยมีพื้นที่อุตสาหกรรม และพื้นที่ชุมชนที่อยู่อาศัยเพิ่มขึ้น ส่งผลกระทบโดยตรงถึงศักยภาพของแหล่งน้ำ ได้แก่ อ่างเก็บน้ำดอกกราย อ่างเก็บน้ำหนองปลาไหล และอ่างเก็บน้ำคลองใหญ่ ในเชิงปริมาณและเชิงคุณภาพ ดังนี้1.1 ผลกระทบเชิงปริมาณของน้ำในอ่างเก็บน้ำที่ลดลงจากการตื้นเขินหรือปิดกั้นคลองร่องน้ำ ทางน้ำสาขาย่อย จากการเปลี่ยนแปลงการใช้ประโยชน์ที่ดินในพื้นที่ความต้องการใช้น้ำจากภาคอุตสาหกรรม เกษตรกรรม การบริการ และชุมชนเพิ่มมากขึ้นในทุกปี รวมทั้งการเปลี่ยนแปลงสภาพภูมิอากาศที่ทำให้ปริมาณน้ำฝนตามฤดูกาลลดลง1.2 ผลกระทบเชิงคุณภาพ เกิดจากปริมาณการปล่อยน้ำเสียออกจากกิจกรรมหรืออาคารในพื้นที่เพิ่มมากขึ้น เช่น การทำเกษตรกรรมที่ใช้สารเคมีเพิ่มมากขึ้น การปลูกพืชเชิงเดี่ยว เช่น ยางพารา สับปะรด และมันสำปะหลัง ที่ผลผลิตจำนวนมากในเนื้อที่จำกัด การเปลี่ยนแปลงพื้นที่เกษตรกรรมเป็นที่ตั้งของโรงงานอุตสาหกรรม การก่อสร้างสิ่งสาธารณูปโภคและสาธารณูปการ เพื่อรองรับการขยายตัวของชุมชนประกอบกับในพื้นที่นี้ได้มีผู้ยื่นฟ้องต่อศาลปกครองกลางให้เร่งดำเนินการออกกฎกระทรวงตามมาตรา 43 แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 เพื่อกำหนดให้บริเวณดังกล่าวเป็นพื้นที่คุ้มครองสิ่งแวดล้อม จึงสมควรออกกฎกระทรวงกำหนดให้พื้นที่อำเภอปลวกแดง อำเภอบ้านค่าย และอำเภอนิคมพัฒนา จังหวัดระยอง เป็นเขตพื้นที่คุ้มครองสิ่งแวดล้อม ตามมาตรา 43 แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 25352. คณะอนุกรรมการพิจารณาจัดการด้านสิ่งแวดล้อมในเขตพื้นที่คุ้มครองสิ่งแวดล้อมได้พิจารณาร่างกฎกระทรวงกำหนดให้พื้นที่อำเภอปลวกแดง อำเภอบ้านค่าย และอำเภอนิคมพัฒนา จังหวัดระยอง เป็นเขตพื้นที่คุ้มครองสิ่งแวดล้อม รวม 12 ครั้ง และในคราวประชุม ครั้งที่ 4/2559 เมื่อวันที่ 9 ส.ค. 2559 มีมติเห็นชอบในหลักการร่างกฎกระทรวงกำหนดให้พื้นที่อำเภอปลวกแดง อำเภอบ้านค่าย และอำเภอนิคมพัฒนา จังหวัดระยอง เป็นเขตพื้นที่คุ้มครองสิ่งแวดล้อม และให้ฝ่ายเลขานุการนำเสนอคณะกรรมการสิ่งแวดล้อมแห่งชาติพิจารณาต่อไป3. ในการประชุมคณะกรรมการสิ่งแวดล้อมแห่งชาติ ครั้งที่ 4/2559 มีมติเห็นชอบร่างกฎกระทรวงดังกล่าว และมอบหมายให้สำนักงานนโยบายและแผนทรัพยากรธรรมชาติและสิ่งแวดล้อมนำเสนอ ครม. พิจารณาต่อไป4. สาระสำคัญของร่างกฎกระทรวง4.1 กำหนดนิยามคำว่า “พื้นที่อ่างเก็บน้ำ” “พื้นที่ลำน้ำสายหลัก” “พื้นที่ลำน้ำใต้อ่างเก็บน้ำ” “พื้นที่ลุ่มน้ำชั้นที่ 1 และชั้นที่ 2” “การจัดสรรที่ดินเพื่อประกอบอุตสาหกรรม” “เขตนิคมอุตสาหกรรม” และ “เขตประกอบการอุตสาหกรรม”4.2 กำหนดเขตพื้นที่คุ้มครองสิ่งแวดล้อม และจำแนกขอบเขตพื้นที่บริเวณย่อยเพื่อเป็นหลักฐานในการกำหนดมาตรการคุ้มครองสิ่งแวดล้อม4.3 กำหนดมาตรการห้ามการกระทำหรือกิจการใดๆ ที่อาจเป็นอันตรายหรือก่อให้เกิดผลกระทบเป็นการเปลี่ยนแปลงระบบนิเวศน์ของพื้นที่จากลักษณะตามธรรมชาติ และควบคุมการใช้ประโยชน์ที่ดินเพื่อรักษาสภาพธรรมชาติ เช่น โรงเพาะฟักลูกกุ้ง ใช้พื้นที่เป็นที่ทิ้งกากอุตสาหกรรม หรือกำจัดมูลฝอย 4.4 กำหนดให้เจ้าของอาคารหรือโครงการเก็บสถิติและข้อมูลแสดงผลการทำงานของระบบบำบัดน้ำเสีย และจัดทำรายงานสรุปผลการทำงานของระบบบำบัดน้ำเสียตามมาตรา 80 แห่งพระราชบัญญัติส่งเสริมและรักษาคุณภาพสิ่งแวดล้อม พ.ศ. 2535 และข้อมูลวัตถุอันตราย4.5 กำหนดให้จัดทำรายงานการวิเคราะห์ผลกระทบสิ่งแวดล้อม (EIA) หรือรายงานการวิเคราะห์ผลกระทบสิ่งแวดล้อมและสุขภาพ (EHIA) ตามหลักเกณฑ์ วิธีการ และระเบียบปฏิบัติที่กำหนดไว้ตามมาตรา 46 แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 25354.6 กำหนดให้มีคณะกรรมการกำกับดูแลและติดตามผลการคุ้มครองสิ่งแวดล้อมในพื้นที่ โดยมีผู้ว่าราชการจังหวัดระยอง เป็นประธานกรรมการ และผู้อำนวยการสำนักงานทรัพยากรธรรมชาติและสิ่งแวดล้อมจังหวัดระยอง เป็นกรรมการและเลขานุการให้มีอำนาจหน้าที่พิจารณาจัดทำแผนฟื้นฟู รวมทั้งดูแล ติดตาม ตรวจสอบการบังคับใช้มาตรการคุ้มครองสิ่งแวดล้อม โดยให้รายงานอย่างน้อยปีละหนึ่งครั้ง**มติ ครม.** : อนุมัติหลักการร่างกฎกระทรวงกำหนดให้พื้นที่อำเภอปลวกแดง อำเภอนิคมพัฒนา จังหวัดระยอง เป็นเขตพื้นที่คุ้มครองสิ่งแวดล้อม ตามที่ ทส. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : ทส./กษ. (สกม./กป./ปศ./กสก./ชป.)**ประโยชน์ที่ได้รับ :** เพื่อรองรับการขยายตัวของชุมชน เพื่อแก้ไขสภาพปัญหาที่เกิดขึ้นในปัจจุบัน ตลอดจนคุ้มครองทรัพยากรธรรมชาติและสิ่งแวดล้อมในพื้นที่ให้มีคุณภาพที่ดีขึ้น**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 51/2559 วันอังคารที่ 27 ธันวาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **271259****เรื่อง** **:** ร่างพระราชกฤษฎีกากำหนดบริเวณที่ดินป่าขุนวัง แปลงที่หนึ่ง ป่าแม่งาวฝั่งซ้าย ป่าแม่โป่ง ป่าแม่แจ้ฟ้า ป่าแม่ตำและป่าแม่มาย ป่าแม่งาวฝั่งขวา ป่าแม่ยาง และป่าแม่อาง ป่าแม่ทรายคำ และป่าแม่เมาะ ในท้องที่ตำบลวังทอง อำเภอวังเหนือ ตำบลบ้านร้อง ตำบลปงเตา ตำบลนาแก ตำบลบ้านอ้อน ตำบลบ้านโป่ง ตำบลบ้านหวด อำเภองาว ตำบลทุ่งผึ้ง ตำบลปงดอน ตำบลแจ้ห่ม ตำบลเมืองมาย ตำบลบ้านสา อำเภอแจ้ห่ม ตำบลบ้านดง อำเภอแม่เมาะ และตำบลบ้านแลง ตำบลบุญนาคพัฒนา ตำบลนิคมพัฒนา ตำบลบ้านเสด็จ อำเภอเมืองลำปาง จังหวัดลำปาง ให้เป็นอุทยานแห่งชาติ พ.ศ. .... (อุทยานแห่งชาติถ้ำผาไท)**สารัตถะ :** ทส. เสนอ ครม. พิจารณาให้ความเห็นชอบร่างพระราชกฤษฎีกากำหนดบริเวณที่ดินป่าขุนวัง แปลงที่หนึ่ง ป่าแม่งาวฝั่งซ้าย ป่าแม่โป่ง ป่าแม่แจ้ฟ้า ป่าแม่ตำและป่าแม่มาย ป่าแม่งาวฝั่งขวา ป่าแม่ยาง และป่าแม่อาง ป่าแม่ทรายคำ และป่าแม่เมาะ ในท้องที่ตำบลวังทอง อำเภอวังเหนือ ตำบลบ้านร้อง ตำบลปงเตา ตำบลนาแก ตำบลบ้านอ้อน ตำบลบ้านโป่ง ตำบลบ้านหวด อำเภองาว ตำบลทุ่งผึ้ง ตำบลปงดอน ตำบลแจ้ห่ม ตำบลเมืองมาย ตำบลบ้านสา อำเภอแจ้ห่ม ตำบลบ้านดง อำเภอแม่เมาะ และตำบลบ้านแลง ตำบลบุญนาคพัฒนา ตำบลนิคมพัฒนา ตำบลบ้านเสด็จ อำเภอเมืองลำปาง จังหวัดลำปาง ให้เป็นอุทยานแห่งชาติ พ.ศ. .... (อุทยานแห่งชาติถ้ำผาไท) ที่ได้ปรับแก้ไขจากร่างที่ สคก. ตรวจพิจารณาแล้วโดยมีรายละเอียดสรุปได้ ดังนี้1. เนื่องจากคณะอนุกรรมการแก้ไขปัญหาเกี่ยวกับที่ดินในเขตอุทยานแห่งชาติในเขตอุยานแห่งชาติป่าสงวนแห่งชาติและป่าไม้อื่นๆ เป็นคณะกรรมการที่แต่งตั้งโดยนายกรัฐมนตรี ซึ่งตามความเห็น สคก. เรื่องเสร็จที่ 511/2533 เห็นว่า คณะกรรมการหรือคณะที่ปรึกษาต่างๆ ที่มีมติ ครม. ให้แต่งตั้งขึ้นหรือนายกรัฐมนตรีในฐานะหัวหน้ารัฐบาลเป็นผู้แต่งตั้ง โดยมิใช่เป็นคณะกรรมการหรือที่คณะปรึกษาตามบทบัญญัติของกฎหมายหรือตามระเบียบปฏิบัติราชการประจำนั้น เมื่อมีความเป็นรัฐมนตรีของนายกรัฐมนตรีสิ้นสุดลงและรัฐมนตรีทั้งคณะต้องพ้นจากตำแหน่งในการบริหารราชการแผ่นดินไปเมื่อใด คณะกรรมการและคณะที่ปรึกษาต่างๆ ย่อมพ้นจากตำแหน่งไปพร้อมกันด้วย โดย**จะพ้นจากตำแหน่งเมื่อ ครม. ที่ตั้งใหม่เข้ารับหน้าที่เช่นเดียวกัน**2. กรมอุทยานแห่งชาติ สัตว์ป่า และพันธุ์พืช ได้มีคำสั่งแต่งตั้งคณะกรรมการติดตามผลการประกาศอุทยานแห่งชาติเตรียมการ เพื่อให้สามารถดำเนินการประกาศอุทยานแห่งชาติ เตรียมการไว้ตามวัตถุประสงค์อย่างรวดเร็ว ซึ่งคณะกรรมการฯ ได้มีการประชุมร่วมกับหัวหน้าอุทยานแห่งชาติถ้ำผาไทและเจ้าหน้าที่ที่เกี่ยวข้อง เพื่อตรวจสอบแนวเขตอุทยานแห่งชาติและจำนวนเนื้อที่ในความคุ้มครอง ดูแล รักษาพื้นที่จริง โดยใช้แผนที่ภาพถ่ายออร์โธสี ปี พ.ศ. 2545 แผนที่ภูมิประเทศของกรมแผนที่ทหารและภาพถ่ายดาวเทียมจาก Google Earth ซึ่งที่ประชุมมีมติให้ปรับแก้แนวเขตอุทยานแห่งชาติให้สอดคล้องกับสภาพภูมิประเทศ เช่น ลำห้วย แนวถนน แนวขอบป่า และกันพื้นที่ที่มีร่องรอยการทำกิน ที่อยู่อาศัย และพื้นที่ที่มีร่องรอยการใช้ประโยชน์ที่ปรากฎบนแผนที่ภาพถ่ายออร์โธสี ปี พ.ศ. 2545 โดยใช้แนวทางการตรวจสอบพิสูจน์การครอบครองที่ดินตามมติ ครม. แก้ไขปัญหาในพื้นที่ดังกล่าวต่อไป และหัวหน้าอุทยานแห่งชาติถ้ำผาไทได้นำแนวเขตอุทยานที่ปรับแก้ใหม่ ร่วมตรวจสอบกับราษฎรในพื้นที่และทุกภาคส่วนที่เกี่ยวข้อง ซึ่งราษฎรในพื้นที่ส่วนใหญ่ยอมรับแนวเขตอุทยานแห่งชาติ ถ้ำผาไทยที่ปรับแก้ใหม่โดยเฉพาะในท้องที่หมู่ 5 บ้านกลาง ตำบลบ้านดง อำเภอแม่เมาะ จังหวัดลำปาง ที่มีความต้องการให้กันพื้นที่ป่าบางส่วนออกจากเขตอุทยานแห่งชาติเพื่อให้ชุมชนดูแลรักษาพื้นที่เอง พื้นที่ดังกล่าวมีสภาพเป็นป่าที่อุดมสมบูรณ์ สมควรที่จะสงวนไว้เป็นอุทยานแห่งชาติ ยืนยันให้พื้นที่ดังกล่าวประกาศเป็นอุทยานแห่งชาติถ้ำผาไท และจากการใช้ระบบสารสนเทศภูมิศาสตร์ (GIS) คำนวณเนื้อที่อุทยานแห่งชาติถ้ำผาไทที่ได้ปรับแนวเขตเพื่อแก้ไขปัญหาเกี่ยวกับที่ดินในเขตอุทยานแห่งชาติได้จำนวนเนื้อที่ประมาณ 774,519 ไร่3. ทส. จึงได้ปรับปรุงแก้ไขบทอาศัยอำนาจในการตราพระราชกฤษฎีกาให้ถูกต้องและสอดคล้องกับรัฐธรรมนูญแห่งราชอาณาจักรไทยฉบับปัจจุบัน และได้ตรวจสอบแก้ไขแนวเขตการปกครองในแผนที่ท้ายพระราชกฤษฎีกาในเรื่องนี้ให้ถูกต้องสอดคล้องตามข้อเท็จจริงเรียบร้อยแล้ว สำหรับการออกกฎกระทรวงเพิกถอนป่าสงวนแห่งชาติในส่วนที่มีการทับซ้อนกับพื้นที่ป่าสงวนแห่งชาติตามความเห็นของ สคก. นั้นจะดำเนินการภายหลังจากการประกาศใช้พระราชกฤษฎีกาฉบับนี้แล้ว เนื่องจากหากมีการออกกฎกระทรวงเพิกถอนป่าสงวนแห่งชาติในส่วนที่ทับซ้อนกับพื้นที่ที่จะกำหนดให้เป็นอุทยานแห่งชาติตามร่างพระราชกฤษฎีกาฉบับนี้ก่อนการประกาศพระราชกฤษฎีกาจะทำให้เกิดช่องว่างของกฎหมาย ซึ่งอาจก่อให้เกิดปัญหาการบุกรุกพื้นที่ดังกล่าวได้4. สาระสำคัญของร่างพระราชกฤษฎีกา กำหนดบริเวณที่ดินป่าขุนวัง แปลงที่หนึ่ง ป่าแม่งาวฝั่งซ้าย ป่าแม่โป่ง ป่าแม่แจ้ฟ้า ป่าแม่ตำและป่าแม่มาย ป่าแม่งาวฝั่งขวา ป่าแม่ยาง และป่าแม่อาง ป่าแม่ทรายคำ และป่าแม่เมาะ ในท้องที่ตำบลวังทอง อำเภอวังเหนือ ตำบลบ้านร้อง ตำบลปงเตา ตำบลนาแก ตำบลบ้านอ้อน ตำบลบ้านโป่ง ตำบลบ้านหวด อำเภองาว ตำบลทุ่งผึ้ง ตำบลปงดอน ตำบลแจ้ห่ม ตำบลเมืองมาย ตำบลบ้านสา อำเภอแจ้ห่ม ตำบลบ้านดง อำเภอแม่เมาะ และตำบลบ้านแลง ตำบลบุญนาคพัฒนา ตำบลนิคมพัฒนา ตำบลบ้านเสด็จ อำเภอเมืองลำปาง จังหวัดลำปาง ตามแนวเขตแผนที่ท้ายพระราชกฤษฎีกานี้ให้เป็นอุทยานแห่งชาติ**มติ ครม.** : 1. ให้ความเห็นชอบตามพระราชกฤษฎีกาฯ ตามที่ ทส. เสนอ และให้ส่ง สคก. ตรวจพิจารณาอีกครั้งหนึ่ง แล้วดำเนินการต่อไปได้2. ให้ ทส. ดำเนินการออกกฎกระทรวงเพิกถอนป่าสงวนแห่งชาติในส่วนที่ทับซ้อนกับพื้นที่อุทยานแห่งชาติตามร่างพระราชกฤษฎีกาฉบับนี้ตามความเห็นของ สคก. โดยให้ประกาศใช้บังคับเป็นกฎหมายพร้อมกับร่างพระราชกฤษฎีกา โดยให้ประกาศให้บังคับเป็นกฎหมายพร้อมกับร่างพระราชกฤษฎีกาในเรื่องนี้ | **หน่วยงานที่รับผิดชอบ** : ทส./กษ. (สกม./กป./ปศ./กสก./ส.ป.ก./ชป.)**ประโยชน์ที่ได้รับ :** เพื่อประโยชน์แก่การศึกษาและรื่นรมย์ของประชาชน เพื่ออำนวยประโยชน์อื่นแก่รัฐและประชาชน**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 51/2559 วันอังคารที่ 27 ธันวาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **271259****เรื่อง** **:** ร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงพิเศษหมายเลข 81 สายบางใหญ่ - กาญจนบุรี พ.ศ. ....**สารัตถะ :** คค. เสนอ ครม. พิจารณาอนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงพิเศษหมายเลข 81 สายบางใหญ่ - กาญจนบุรี พ.ศ. .... โดยมีสาระสำคัญเป็นการกำหนดเขตที่ดินในบริเวณที่ที่จะเวนคืน เพื่อสร้างทางหลวงพิเศษหมายเลข 81 สายบางใหญ่ – กาญจนบุรี ในท้องที่อำเภอบางบัวทอง อำเภอบางใหญ่ จังหวัดนนทบุรี อำเภอพุทธมณฑล อำเภอนครชัยศรี อำเภอเมืองนครปฐม จังหวัดนครปฐม อำเภอบ้านโป่ง จังหวัดราชบุรี และอำเภอท่ามะกา อำเภอท่าม่วง จังหวัดกาญจนบุรีโดยมีรายละเอียดสรุปได้ ดังนี้1. คค. เสนอว่า ได้มีพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงพิเศษหมายเลข 81 สายบางใหญ่ – กาญจนบุรี พ.ศ. 2556 ประกาศในราชกิจจานุเบกษา วันที่ 10 ก.ย. 2556 มีผลใช้บังคับ 4 ปี ตั้งแต่วันที่ 11 ก.ย. 2556 จะสิ้นสุดการใช้บังคับในวันที่ 10 ก.ย. 25602. ทางหลวงพิเศษสายดังกล่าวเป็นแนวทางตัดใหม่ตลอดสายทาง ผ่านเขตท้องที่อำเภอบางบัวทอง อำเภอบางใหญ่ จังหวัดนนทบุรี อำเภอพุทธมณฑล อำเภอนครชัยศรี อำเภอเมืองนครปฐม จังหวัดนครปฐม อำเภอบ้านโป่ง จังหวัดราชบุรี และอำเภอท่ามะกา อำเภอท่าม่วง จังหวัดกาญจนบุรี มีจุดเริ่มต้นที่ กม.0+000 – กม.96+410.300 รวมระยะทาง 96.410 กิโลเมตร เป็นโครงข่ายทางหลวงพิเศษระหว่างเมือง เชื่อมต่อระหว่างกรุงเทพมหานครกับจังหวัดต่างๆ ในภาคตะวันตกเป็นแนวเส้นทางหลักเพื่อรองรับการพัฒนาพื้นที่ชายฝั่งทะเลภาคตะวันตกบริเวณเขตตอนบน โดยสอดคล้องกับโครงการพัฒนาพื้นที่ชายฝั่งทะเลภาคตะวันตก (Westen Seaboard) ซึ่งเป็นแผนแม่บทที่มีการศึกษาจัดทำโดยสำนักความร่วมมือ – ระหว่างประเทศของญี่ปุ่น (JICA) ที่จะสนับสนุนการกระจายกิจกรรมทางเศรษฐกิจ อุตสาหกรรม ตลอดจนการค้าและบริการที่กระจุกตัวอยู่ในกรุงเทพมหานครให้กระจายออกสู่ภูมิภาคมากขึ้นได้อย่างมีประสิทธิภาพและสอดคล้องกับนโยบาย กระจายความเจริญไปสู่ภูมิภาคและท้องถิ่นของรัฐ รวมถึงเป็นส่วนหนึ่งของโครงข่ายคมนาคมเชื่อมโยงระหว่างประเทศในกลุ่มอนุภาคลุ่มแม่น้ำโขง (GMS Southern Corridor) ระหว่าง พม่า – ไทย – กัมพูชา และมีศักยภาพในการรองรับการคมนาคมขนส่งเชื่อมต่อท่าเรือน้ำลึกทวายของประเทศพม่าในอนาคต3. โครงการดังกล่าวมีปริมาณทรัพย์สินที่ถูกเวนคืนประกอบด้วย ที่ดินประมาณ 3,895 แปลง สิ่งปลูกสร้างประมาณ 1,428 ราย และต้นไม้ประมาณ 1,782 ราย โดยมีผู้ถูกเวนคืนทรัพย์สินดังกล่าว ประมาณ 5,775 ราย ปัจจุบันกรมทางหลวงได้ดำเนินการสำรวจและจัดกรรมสิทธิ์ตามพระราชกฤษฎีกาดังกล่าวได้แล้วเสร็จเป็นบางส่วน โดยมีผู้ถูกเวนคืนมาตกลงทำสัญญาซื้อขายแล้วจำนวน 580 ราย และยังไม่มาตกลงทำสัญญาซื้อขาย จำนวน 5,175 ราย เนื่องจากติดขัดในเรื่องงบประมาณและผู้ถูกเวนคืนบางส่วนไม่พอใจในราคาค่าทดแทน จึงทำให้การเวนคืนอสังหาริมทรัพย์ตามพระราชกฤษฎีกาฉบับดังกล่าวไม่อาจดำเนินการให้แล้วเสร็จทันภายในระยะเวลาใช้บังคับของพระราชกฤษฎีกา จึงมีความจำเป็นต้องตราร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงพิเศษหมายเลข 81 สายบางใหญ่ – กาญจนบุรี พ.ศ. .... ให้มีผลใช้บังคับต่อเนื่องมีกำหนดระยะเวลาอีก 4 ปี เพื่อให้เจ้าหน้าที่ได้ดำเนินการสำรวจและจัดกรรมสิทธิ์ให้แล้วเสร็จและเพื่อให้การสร้างทางหลวงพิเศษสายดังกล่าวเป็นไปตามแผนการที่กำหนดไว้ และได้จัดให้มีการรับฟังความคิดเห็นของประชาชนผู้มีส่วนได้เสียกับโครงการก่อสร้างถนนสายดังกล่าว ตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548 แล้วความเห็นของ กษ.กษ. พิจารณาแล้ว เห็นชอบด้วยกับหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงพิเศษหมายเลข 81 สายบางใหญ่ – กาญจนบุรี เป็นไปอย่างต่อเนื่อง เนื่องจากพระราชกฤษฎีกาฯ ฉบับเดิม จะสิ้นสุดอายุการใช้บังคับ ในวันที่ 10 ก.ย. 2560 แต่การสำรวจเขตที่ดินเพื่อการเวนคืน ตลอดจนการทำสัญญาตกลงซื้อขายกับเจ้าของที่ดินตามพระราชกฤษฎีกาดังกล่าวยังไม่แล้วเสร็จ จึงจำเป็นต้องออกพระราชกฤษฎีกาฯ ฉบับใหม่ เพื่อให้อำนาจแก่เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปในที่ดินของเจ้าของหรือผู้ครอบครองโดยชอบด้วยกฎหมาย ทำการสำรวจและทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน ตลอดจนดำเนินการอื่นให้แล้วเสร็จตามแผนงานที่กำหนดไว้ โดยพื้นที่ที่ขอเวนคืนตามพระราชกฤษฎีกาดังกล่าว ไม่มีผลกระทบกับการดำเนินงานของ กษ. แต่อย่างใด และเมื่อพระราชกฤษฎีกาดังกล่าวมีผลบังคับใช้ตามกฎหมายแล้ว หากผู้ถูกเวนคืนไม่พอใจราคาหรือจำนวนเงินค่าทดแทนที่ทางราชการกำหนดให้ ก็สามารถยื่นอุทธรณ์รวมถึงใช้สิทธิในการฟ้องคดีตามขั้นตอนของกฎหมายได้ต่อไป ทั้งนี้ กษ. มีความเห็นเพิ่มเติมเกี่ยวกับการพิจารณาก่อสร้างทางสายต่างๆ โดยขอให้ คค. (กรมทางหลวง) ให้ความสำคัญกับการพิจารณาผลกระทบด้านการระบายน้ำภายหลังจากการก่อสร้างด้วย เพื่อมิให้เกิดปัญหาเรื่องการระบายน้ำในพื้นที่บริเวณดังกล่าวในอนาคต**มติ ครม. :** อนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงพิเศษหมายเลข 81 สายบางใหญ่ - กาญจนบุรี พ.ศ. .... ตามที่ คค. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : คค./กษ. (ชป.)**ประโยชน์ที่ได้รับ :** เพื่อให้เจ้าหน้าที่ได้ดำเนินการสำรวจและจัดกรรมสิทธิ์ให้แล้วเสร็จและเพื่อให้การสร้างทางหลวงพิเศษสายดังกล่าวเป็นไปตามแผนการที่กำหนดไว้**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 51/2559 วันอังคารที่ 27 ธันวาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **271259****เรื่อง** **:** ร่างกฎกระทรวงให้ใช้บังคับผังเมืองรวมชุมชนเกาะแตน จังหวัดสุราษฎร์ธานี พ.ศ. ....**สารัตถะ :** มท. เสนอ ครม. พิจารณาอนุมัติหลักการร่างกฎกระทรวงให้ใช้บังคับผังเมืองรวมชุมชนเกาะแตน จังหวัดสุราษฎร์ธานี พ.ศ. .... ที่คณะกรรมการผังเมืองได้ให้ความเห็นชอบแล้วโดยมีรายละเอียดสรุปได้ ดังนี้มท. เสนอว่า กรมโยธาธิการและผังเมืองได้ดำเนินการวางและจัดทำผังเมืองรวมชุมชนเกาะแตน ในท้องที่ตำบลตลิ่งงาม อำเภอเกาะสมุย จังหวัดสุราษฎร์ธานี ตามขั้นตอนที่พระราชบัญญัติการผังเมือง พ.ศ. 2518 กำหนดไว้เสร็จเรียบร้อยแล้ว โดยจัดให้มีการประชุมเพื่อรับฟังความคิดเห็นของประชาชนในท้องที่ดังกล่าว และติดประกาศให้ผู้มีส่วนได้เสียได้ตรวจดูและยื่นคำร้องเป็นเวลา 90 วัน เมื่อครบกำหนดปิดประกาศปรากฏว่าไม่มีผู้ยื่นคำร้อง และคณะกรรมการผังเมืองได้มีมติรับทราบแล้ว เมื่อวันที่ 18 ก.พ. 2559 จึงได้เสนอร่างกฎกระทรวงดังกล่าวมาเพื่อดำเนินการความเห็นของ กษ.กษ. ได้พิจารณาแล้ว เห็นว่าร่างกฎกระทรวงให้ใช้บังคับผังเมืองรวมชุมชนเกาะแตน จังหวัดสุราษฎร์ธานี พ.ศ. .... มีวัตถุประสงค์เพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะและสภาพแวดล้อม ในท้องที่ตำบลตลิ่งงาม อำเภอเกาะสมุย จังหวัดสุราษฎร์ธานี ซึ่งไม่มีผลกระทบต่อภารกิจของ กษ. จึงเห็นด้วยกับร่างกฎกระทรวงดังกล่าว ทั้งนี้ มีข้อเสนอแนะเพิ่มเติมโดยขอให้ผู้ที่เกี่ยวข้องให้ความสำคัญกับการควบคุมการวางผังเมือง ให้สอดคล้องกับเจตนารมณ์ของร่างกฎกระทรวงดังกล่าว และเป็นประโยชน์ต่อส่วนรวมมากที่สุด โดยคำนึงถึงปริมาณน้ำต้นทุนและปริมาณการใช้น้ำในพื้นที่ด้วย**มติ ครม. :** 1. อนุมัติหลักการร่างกฎกระทรวงให้ใช้บังคับผังเมืองรวมชุมชนเกาะแตน จังหวัดสุราษฎร์ธานี พ.ศ. .... ตามที่ มท. เสนอ และให้ส่ง สคก. ตรวจพิจารณา โดยให้รับความเห็นของ ทส. ไปประกอบการพิจารณา แล้วดำเนินการต่อไปได้2. ให้ มท. รับความเห็นของ กษ. ทส. พน. และ สศช. ไปพิจารณาดำเนินการต่อไปด้วย | **หน่วยงานที่รับผิดชอบ** : มท./กษ. (สกม.)**ประโยชน์ที่ได้รับ :** เพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะและสภาพแวดล้อม**กำหนดรายงานผลการปฏิบัติเพื่อเสนอ ครม. :** - |